Olav Fjell

Olav Fjell (født 1951) var konsernsjef i Hurtigruten fra 2007 til 2012.   Han var konsernsjef i Statoil fra 1999 til 2003.

Fjell er utdannet siviløkonom ved Norges Handelshøyskole i Bergen (1975), og har examen artium samt befalsskolen for infanteriet i Sør-Norge.

Han startet sin yrkeskarriere som økonom i Kongsberg Våpenfabrikk i 1975 og var administrerende direktør da han fratrådte i 1987. Deretter hadde han en sammenhengende ansettelsesperiode i Bergen Bank, DnB, og til slutt i Postbanken som administrerende direktør til han ble hentet til Statoil i 1999. Fjell fikk med seg en etterlønnsavtale på opp mot 40 millioner kroner, da han måtte gå fra stillingen som konsernsjef i Statoil.

Fra 2004 til 2006 var Fjell strategisk og finansiell rådgiver i First Securities.  Deretter var han konsernsjef i Lindorff fram til september 2007.

Fjell har hatt flere styreverv. Blant annet var han styreformann i NSB fra 2000, men gav fra seg vervet samtidig som han måtte gå av som konsernsjef i Statoil i 2003. Han har vært styreleder i Eastern Drilling, Lindorff Group AB og er styremedlem i Statkraft. Pr 2010 er han styreleder i det Fredriksen-dominerte supplyrederiet Deep Sea Supply (DESS), notert på Oslo Børs. Fra 2012 til 2022 var han styreleder i matforskningsinstituttet Nofima.

 Referanser 

 Eksterne lenker 
 Dagens Næringsliv om Iran-skandalen: De ansattes hvite-bok 
 imarkedet.no: Inkasso for Olav Fjell
 Dagbladet: Fjell kan bli fratatt 30 mill

Kategori:Norske konsernsjefer
Kategori:Personer tilknyttet Kongsberg Våpenfabrikk
Kategori:Personer tilknyttet Statoil
Kategori:Personer tilknyttet Vy
Kategori:Personer tilknyttet Hurtigruten
Kategori:Norske siviløkonomer fra NHH
Kategori:Personer fra Bardu kommune
Kategori:Medlemmer av Norges Tekniske Vitenskapsakademi
Kategori:Artikler i sjøfart-prosjektet